El pueblo unido jamás será vencido
El pueblo unido jamás será vencido („Vieninga liaudis niekad nebus nugalėta“) – Čilės kompozitoriaus ir dainų autoriaus Sergio Ortega parašyta daina. Originaliai atlikta grupės Quilapayún. Pradžioje naudota Salvador Allende valdymo metais kaip žmonių sandraugos daina, o po Pinočeto įvykdyto perversmo tapo pasipriešinimo diktatūrai ir revoliuciją propaguojanti daina. Ją už Čilės ribų išgarsino kita Čilės grupė Inti-Illimani. El pueblo unido tapo įvairių Lotynų Amerikos rezistencinių, revoliucinių judėjimų daina. Išversta į kitas kalbas, naudota Irano revoliucijos metu, demonstracijų Filipinuose, Oranžinės revoliucijos metu.